Santebal
<s>Santebal (kmerski: សន្តិបាល; srpskohrvatski: "Čuvar mira") je bila sigurnosna služba Crvenih Kmera, koja je postojala od 1971. do 1979. godine.</s><s>Od 1975. pa do 1979. godine, Santebal je bio glavni policijski organ Demokratske Kampućije te je pod njegovim djelovanjem izvršena glavnina genocida nad kambodžanskim narodom.</s>

<s>Termin "Santebal" nastao je kao spojenica dvaju kmerskih riječi - santisuk, koja znači "sigurnost", te norkorbal, koja znači "policija".</s><s>Iako je formalno dio državne strukture postao u travnju 1975. godine, Santebal je neformalno osnovan još 1971. godine, kada su Crveni Kmeri, za vrijeme građanskog rata, utemeljili posebnu sigurnosnu zonu kojom su upravljali Vorn Vet i Son Sen; potonji je bio zadužen za pitanja sigurnosti, odnosno, kasnije je postao direktor Santebala.</s><s>Sen je na čelo sigurnosne službe postavio Kanga Keka Iewa, zloglasnog Druga Ducha, koji je ubrzo imenovao svoje zamjenike i utemeljio cjelokupni sigurnosni aparat.</s>

<s>Nedugo nakon formalne uspostave Demokratske Kampućije, Drug Duch je središte Santebala iz Phnom Penha preselio u Tuol Sleng, nedaleko od glavnog grada, u prostorije bivše srednje škole, koja je tada postala zloglasni Sigurnosni zatvor 21 (S-21).</s><s>Son Sen je i dalje ostao direktor sigurnosne službe, međutim sve operativne zadatke obavljao je Duch.</s><s>S-21 je bio samo jedan od 150 "centara za preodgoj" (jer zatvori u zemlji nisu službeno postojali), gdje su politički nepodobni građani mučeni i ubijani.</s>

<s>Santebal je bio glavni instrument državnog nasilja tokom režima Crvenih Kmera te je direktno odgovoran za smrt više od milijun ljudi.</s><s>Formalno je ukinut nakon što su Vijetnamci svrgnuli Pol Potov režim početkom 1979. godine, mada su ostaci Santebala nastavili egzistirati na malenom području na sjeveru zemlje, koje je i dalje bilo pod kontrolom Crvenih Kmera.</s>

<s>Reference</s>

<s>Literatura</s>

<s>Nastanci 1971.</s><s>Prestanci 1979.</s><s>Tajne policije
Kambodžanska politička historija
Demokratska Kampućija</s>

